குலிகோவோ யுத்தம்

குலிக்கோவோ போர் (Battle of Kulikovo) அல்லது மமயேவோ படுகொலைகள் () என்பது மமை தலைமையிலான தங்க நாடோடிக் கூட்டத்தின் இராணுவத்திற்கும், மாஸ்கோவின் திமீத்ரி தன்சுக்கோய் தலைமையிலான பல்வேறு உருசிய சமத்தானங்களின் கூட்டமைப்புக்கும் இடையே நடந்த ஒரு போர் ஆகும். இப்போர் 1380 செப்டம்பர் 8 இல் தொன் ஆற்றுக்கு (தற்போதைய தூலா மாகாணம், உருசியா) அருகில் இருந்த குலிக்கோவோ என்ற இடத்தில் நடைபெற்றது. இந்தப் போரில் திமீத்ரி வெற்றி பெற்றார். இந்த வெற்றிக்குப் பிறகு அவர் தான்சுகோய், 'தொன் ஆற்றினுடைய' என்று அறியப்பட்டார்.

ருஸ் மீதான மங்கோலிய ஆதிக்கத்தை இந்த வெற்றியானது நீக்கவில்லை என்றபோதும் பல உருசிய வரலாற்று ஆசிரியர்கள் மங்கோலிய செல்வாக்கு குறையத் தொடங்கி மாஸ்கோவின் சக்தி அதிகரிக்க தொடங்கிய ஒரு திருப்புமுனையாக இந்த யுத்தத்தை கருதுகின்றனர். இந்த யுத்தத்தின் இறுதியாக மாஸ்கோ சுதந்திரமடைந்து நவீன உருசிய அரசு உருவாக்கப்பட்டது.

தொடர்புடைய போர்கள் 
 மங்கோலியர்களின் கீவ ருஸ் மீதான படையெடுப்பு

மேற்கோள்கள் 

உருசியப் போர்கள்
தங்க நாடோடிக் கூட்டத்தின் போர்கள்